EkBass/fiwiki-20250220-pages-articles huggingface dataset:
Darwin-palkinto

Darwin-palkinto () on yhdysvaltalaisen tieteilijän Wendy Northcuttin keksimä, luonnontieteilijän ja evoluutioteorian isän Charles Darwinin mukaan nimetty internetissä myönnettävä ironinen palkinto. Se myönnetään ihmisille, jotka ovat poistaneet perimänsä lajin geenipoolista "erityisen typerällä tavalla" ja parantaneet näin ihmislajin pitkäaikaisia selviytymismahdollisuuksia. Perimänsä voi poistaa geenipoolista esimerkiksi kuolemalla tai steriloimalla itsensä. Mikäli tapahtuman aikana kuolee viattomia sivullisia (joiden perimä geenipoolissa olisi mahdollisesti ollut hyödyksi), palkintoehdokas hylätään. Kaupunkilegendojen päätymistä palkituiksi pyritään välttämään. ==Edellytykset== Jotta henkilö voisi päätyä ehdokkaaksi Darwinin palkintojen listalle, hänen on täytettävä joitakin ehtoja: *Kuollut tai kyvytön lisääntymään :Ehdokkaalla saa olla aiempia lapsia, mutta hänen tulee olla tapahtuneen seurauksena steriili tai kuollut. Kunniamainintaan tarvitaan ainoastaan tilanne, jossa tällaiset seuraamukset olisivat olleet todennäköisiä. *Harkintakyvyn pettäminen :Ehdokkaan saavutuksen on oltava osoitus ainutlaatuisesta tai suorastaan sensaatiomaisesta ajattelemattomuudesta. Näin ollen tavanomaiset, mutta silti typerät toiminnot kuten esimerkiksi sängyssä tupakointi eivät kelpaa. Vastakkaisena esimerkkinä tupakoinnin aiheuttama itsesyttymistapaus, jossa henkilön ihoa oli hoidettu tulenaralla parafiinipohjaisella voiteella ja henkilölle oli nimenomaan teroitettu tupakointikieltoa, on kelvannut ehdokkaaksi. *Oma-aloitteisuus :Ehdokkaan on hankkiuduttava kohtalokkaaseen tilanteeseen oman toimintansa tuloksena. Siihen ei saa olla muiden henkilöiden myötävaikutusta. *Syyntakeisuus :Ehdokas ei saa olla tapahtumahetkellä alkoholin tai huumaavien aineiden vaikutuksen alaisena. Hänellä ei saa olla todettua mielenterveysongelmaa ja hänen on oltava täysi-ikäinen. Kuitenkin joissakin tapauksissa on mukana ollut ehdokkaita, jotka ovat juopuneita tapahtumahetkellä. *Varmistettavuus :Kohtalokkaan tapahtuman on oltava dokumentoitu niin, että se voidaan varmistaa todella tapahtuneeksi. ==Suomalaiset== Suomalaisia palkinnon voittajia on kolme. Vuonna 1996 palkittiin mies, joka jäi ratapihalla kemikaalivaunun alle irrotettuaan sen junasta turvamääräysten vastaisesti junan liikkuessa. Vuonna 2001 palkittiin mies, joka bensiinin loputtua yritti huonon sään aikana pysäyttää ohiajavan auton makaamalla keskellä moottoritietä. Vuonna 2013 palkittiin suomalaismies, joka yritti purkaa Lapista löytämäänsä panssarintorjunta-aseen kranaattia aiheuttaen ammuksen osittaisen räjähdyksen. Lähiympäristön onneksi muut miehen keräilemät kymmenet ammuskilot eivät räjähtäneet. ==Kirjallisuus== Wendy Northcutt on kirjoittanut aiheesta useita kirjoja, joista on suomennettu ainakin kaksi. == Katso myös == * Darwin-mitali == Lähteet == == Aiheesta muualla == * Darwin Awards -kotisivu Luokka:Hupipalkinnot Luokka:Internet- huumori Luokka:Musta huumori Luokka:Seulonnan keskeiset artikkelit
Kettu (tähdistö)

Kettu (latinaksi Vulpecula, genetiivi Vulpeculae) on himmeä tähdistö Joutsenen vasemman ”siiven” alla Delfiinin yläpuolella. Tähdistön poikki kulkee Linnunrata. ==Tähtiä== Ketun kirkkain tähti on Anser (α Vulpeculae), 297 valovuoden päässä oleva M0 III -tyypin punainen jättiläinen, jonka magnitudi on vaatimaton +4,44m. Se on myös kiikareilla erottuva optinen kaksoistähti. Vuonna 1967 löydetty ensimmäinen pulsari PSR 1919+21 löydettiin Ketun tähdistöstä. PSR 1919+21 löydettiin vahingossa kun tähtitieteilijät Antony Hewish ja Jocelyn Bell etsivät kvasaareja. Pulsari sykki ja sykkii edelleen 1,3373 sekunnin välein ja sen kirkkaus on +8,22m. Aikaisemmin kohde tunnettiin merkinnällä CP 1919 (Cambridge Pulsar near Right ascension 19h 19m), nykyinen merkintä tulee sanasta Pulsar ja kohteen koordinaateista taivaalla (rektaskensio 19h 19 min ja deklinaatio +21 astetta). ==Syvän taivaan kohteita== Ketussa on yksi tunnetuimmista planetaarisista sumuista, Nostopainosumu M27, joka erottuu jo kiikareilla. Sen löysi 1764 ranskalainen tähtitieteilijä Charles Messier. Sumu on noin 3 000–4 000 vuotta vanha (toiset lähteet arvioivat iäksi jopa 48 000 vuotta) ja Maasta tuhannen valovuoden päässä, taivaalla sumun läpimitta on noin kahdeksan kaariminuuttia, kokonaisuudessaan noin 15 kaariminuuttia jos mukaan lasketaan sumua ympäröivä himmeä halo. Se on tähtitaivaan planetaarisista joukoista toiseksi kirkkain heti Vesimiehen Helix-sumun jälkeen. SEDS: Messier 27 Nostopainosumusta kaksi astetta länteen sijaitsee 20–30 tähden muodostama avoin tähtijoukko NGC 6830. Cr 399 on pieni, noin yhden asteen läpimittainen tähtiasterismi Ketun tähdistön oikealla alareunalla. Se muistuttaa hieman nurin päin olevaa vaateripustinta. Per Collinder luokitteli kohteen avoimeksi joukoksi vuonna 1931, mutta 1970 tehty tutkimus osoitti että vain kuusi kirkkainta tähteä muodostavat joukon. Vuodesta 1998 lähtien on Hipparcos-satelliitin mittaustuloksiin nojaten päätelty ettei kohde ole ollenkaan avoin joukko vaan sattumalta samassa suunnassa olevia tähtiä. Kohteen kokonaiskirkkaus on +3,6m ja se on Maasta noin 420 valovuoden päässä.SEDS: Brocchi’s Cluster, Collinder 399 ==Historia== Ketun tähdistön nimesi 1600-luvun lopulla Johannes Hevelius. Alkuperäiseltä nimeltään se oli vulpecula cum ansere (kettu hanhen kanssa) tai vulpecula et anser (kettu ja hanhi). Hanhi jäi myöhemmin elämään Anser-tähden nimessä. Vulpecula tarkoittaa kirjaimellisesti ”pientä kettua”. ==Lähteet== == Aiheesta muualla == * Luokka:Seulonnan keskeiset artikkelit
Kilpi (tähdistö)

Kilpi (lat. Scutum, gen. Scuti) on pieni tähdistö ekvaattorin eteläpuolella, Linnunradan tähtipilvien kohdalla. Suomessa se näkyy parhaiten syksyisin. Tähdistön alueella sijaitsevia Messierin kohteita ovat tiivis tähtijoukko M11, jota on epäilty välillä avoimeksi, välillä pallomaiseksi tähtijoukoksi, sekä M26. R Scuti on puolisäännöllinen RV Tauri -tyyppinen muuttuva tähti, jonka kirkkaus vaihtelee välillä 5,7–8,4 magnitudia. Tähtikuvion alkuperäinen koko nimi on Scutum Sobieskii eli Sobieskin kilpi. Johannes Hevelius nimesi sen vuonna 1690 puolalaisen kansallissankarin ja vaalikuninkaan Jan Sobieskin eli Juhana III:n (1629–1696) mukaan. * Luokka:Seulonnan keskeiset artikkelit
Vokseli

Vokseli () on pikselin kolmiulotteinen vastine, kolmiulotteisen kuvamatriisin kuva-alkio. Tyypillinen sovellusala, jossa esiintyy vokseleita, on kolmiulotteinen lääketieteellinen kuvantaminen, esimerkiksi tietokonetomografia tai magneettikuvaus. Näissä sovelluksissa kuvantamislaitteen ihmiskehosta tuottama kuva-aineisto luonnostaan muodostaa kolmiulotteisen matriisin, joka koostuu vokseleista. Jotta kuvia voidaan tarkastella kaksiulotteisella näytöllä, niistä rekonstruoidaan kaksiulotteisia esityksiä. Tavallisimmat esitystavat ovat leikkauspinta eli poikkileikkauskuva, pintarekonstruktio ja maksimi-intensiteettiprojektio. Esityskuva voidaan rekonstruoida halutusta kuvakulmasta ja kohdasta. Näin samasta materiaalista voidaan luoda halutun suuntaisia leikesarjoja ja kohdetta voidaan katsella eri suunnista. Kolmiulotteista kuva-aineistoa voi periaatteessa tarkastella myös kolmiulotteisella näytöllä, tai kuva- aineistosta voidaan muodostaa stereogrammi. Vektorigrafiikkaan ja kaksiulotteiseen pikseligrafiikkaan verrattuna kolmiulotteisen vokseligrafiikan käsittely on raskasta, koska kuva-alueen vokselien lukumäärä on verrannollinen kuvaresoluution kuutioon, kun taas pikseligrafiikassa yhden kuvan pikselimäärä on verrannollinen resoluution neliöön. Esimerkiksi resoluutioltaan 1000 x 1000 x 1000 kolmiulotteinen vokseliesitys vie raakamuodossa yhtä paljon muistia kuin 1000 kappaletta kaksiulotteista 1000 x 1000 pikselin kuvaa. Tämän vuoksi graafisten vokselimallien resoluutio on usein varsin rajoitettu. ==Katso myös== *Kolmiulotteinen mallinnus *Kolmiulotteinen grafiikka ==Aiheesta muualla== Luokka:Tietokonegrafiikka
Kuningas

thumb|right|200px|Lombardian rautakruunu, Italian keskiaikaisen kuningaskunnan kuninkaiden käyttämä kruunu. Kuningas on kuningaskunnan miespuolinen monarkki. Kuningas on monarkkien nimityksistä yleisin, koska useimmat monarkiat ovat kuningaskuntia ja perinteisen käytännön mukaan monarkin miespuolisilla jälkeläisillä on kruununperimysjärjestyksessä etuoikeus valtaistuimeen ennen mahdollisia sisariaan, vaikka nämä olisivat miespuolista perijää vanhempia. Tilanne on hieman muuttumassa, kun viime vuosikymmeninä monissa kuningaskunnissa on siirrytty sukupuolesta riippumattomaan kruununperimykseen ja siten todennäköisyys sille, että maahan tulee uuden kuninkaan sijaan kruunullinen kuningatar, on suurempaa kuin aikaisemmin oli. ==Yleistä== Nykyisin kuningas on monissa maissa lähinnä symbolinen ja muodollinen valtionpäämies, jonka tehtävät ovat enemmän edustuksellisia ja seremoniallisia kuin päivänpolitiikkaan liittyviä (kuten pohjoismaisissa monarkioissa, Yhdistyneessä Kuningaskunnassa, Benelux-alueen kuningaskunnissa ja Espanjassa). Ylin vallankäyttäjä näissä maissa on tavallisesti pääministeri. Kuninkaan asema on nykyään tavallisesti perinnöllinen ja hän säilyy tavallisesti kuninkaana kuolemaansa asti, kun taas esimerkiksi presidentit valitaan määräajaksi. Kuningas voi kuitenkin vapaaehtoisesti luopua kruunusta eli jättää kuninkaan aseman. Kuninkaan vaimosta käytetään nimitystä kuningatar. Tällaisilla kuningattarilla on harvoin varsinaista valtaa, joskin historian saatossa on ollut poikkeuksiakin. Kuninkaan kuollessa kuningatar toimii yleensä holhoojahallitsijana, jos perillinen on vielä alaikäinen. Esimerkiksi Ranskassa kuningatar Anna Itävaltalainen toimi holhoojahallitsijana vuodet 1643–1651, kunnes hänen poikansa Ludvig XIV saavutti täysi-ikäisyyden. Kuninkaan ja kuningattaren naispuolisia jälkeläisiä kutsutaan prinsessoiksi ja miespuolisia prinsseiksi. Valtaistuimen perijä on kruununprinssi tai kruununprinsessa, paitsi Isossa-Britanniassa, jossa tällaisia arvonimiä ei ole käytössä (mutta hallitsijan vanhimmalle pojalle saatetaan myöntää Walesin prinssin arvo). ==Sanan etymologia== Suomen ja viron kuningas-sana on varhainen, ehkäpä jo pronssikautinen germaaninen lainasana muodosta *kuninggazhttp://www.etymonline.com/index.php?search=king&searchmode;=none, josta ovat muodostuneet muun muassa ruotsin konung (kung), englannin king ja saksan König. Suomessa ja virossa sana on niiden ei-germaanisuudesta ja ei- indoeurooppalaisuudesta huolimatta säilynyt siis paremmin ennallaan kuin germaanikielissä, mikä on muutenkin yleistä. Sama germaaninen sana on lainattu varhain myös slaavilaisiin kieliin, joissa sitä edustaa esimerkiksi venäjän knjaz (князь) ’ruhtinas’. ==Sanan vertauskuvalliset merkitykset== Kuningas- sana on levinnyt myös epävirallisiin yhteyksiin, kuten: Elvistä kutsutaan usein kuninkaaksi tai rock ’n’ rollin kuninkaaksi. Suomessa jalkapalloilija Jari Litmasesta käytetään usein lempinimeä Kuningas. ==Katso myös== * Kuningatar * Luettelo vallassa olevista monarkeista * Kuninkaiden kuningas == Lähteet == == Aiheesta muualla == Luokka:Kuninkaalliset arvonimet * Luokka:Seulonnan keskeiset artikkelit
Piirtokirjoitus

Piirtokirjoitus eli epigrafi (, raapustaa, kirjoittaa) tai inskriptio () on kovaan materiaaliin kaiverrettu, hakattu tai maalattu kirjoitus tai piirros. Materiaali voi olla esimerkiksi kivi, keramiikka, metalli tai seinä. Piirtokirjoituksia tutkiva tiede on epigrafiikka. Monet piirtokirjoitukset ovat tärkeitä lähteitä etenkin antiikin tapahtumiin. Piirtokirjoituksista on saanut alkunsa epigrammirunous. == Katso myös == * Dis Manibus * Corpus inscriptionum Latinarum == Kirjallisuutta == * *
Korkeus

Korkeus on kohteen tai välimatkan pystysuuntainen mitta pohjasta huippuun. Se määritellään tarkasteltavan koordinaatiston mukaisesti. Useimmiten pystysuunnaksi valitaan Maan painovoiman suunta. Jos mitta otetaan muussa kuin pystysuunnassa, sitä kutsutaan pituudeksi tai leveydeksi. SI-järjestelmän mukainen korkeuden yksikkö on metri. Avaruudessa ei voida aina määritellä pystysuuntaa, jolloin kolmiulotteisen kappaleen pituus, leveys ja korkeus valitaan mielivaltaisesti. Korkeuden tunnus on yleensä h. == Korkeus geotieteissä == Geometrisesti korkeus voidaan laskea kohtisuoraan jostakin vertausellipsoidista normaalia pitkin. Tämä korkeus tunnetaan ellipsoidisena korkeutena ja geodeettisena korkeutena. Fysikaalisiin korkeuksilla sen sijaan pyritään siihen että vesi ei virtaisi mihinkään suuntaan samalla korkeudella. Ne johdetaan Maan painovoimakentän potentiaalieroista. Näitä korkeuksia ovat ortometrinen korkeus, normaalikorkeus ja dynaaminen korkeus. Painovoimaan liittyvä korkeus voidaan laskea vaaituksella määritetystä geopotentiaaliluvusta tai kolmiulotteisella paikanmäärityksellä yhdistettynä geoidimalliin. == Katso myös == * Korkeus geometriassa * Luettelo maailman korkeimmista vuorista * Luettelo maailman korkeimmista rakennuksista ja rakennelmista *Absoluuttinen korkeus Luokka:Suureet
Radiolinkki

Radiolinkki on tietoliikenteessä yhteys kahden paikan välille radiotietä hyväksikäyttäen. Linkki voidaan muodostaa kiinteiden mastojen välille, tai se voidaan rakentaa maastoon väliaikaista käyttöä vasten (esimerkiksi puolustusvoimien viestiliikenne, tai television ulkolähetykset). Paikkojen maksimietäisyys toisistaan riippuu käytettävästä taajuudesta. Pienillä taajuuksilla etäisyys on suuri, esimerkiksi alle 10 GHz taajuudella etäisyys voi olla jopa 60 kilometriä, rajoittavana tekijänä on käytännössä vain esteetön näköyhteys antennien välillä, mikä maan kaarevuuden takia edellyttää riittävän korkeita mastoja. Vastaavasti taajuuden kasvaessa etäisyys lyhenee, tärkeimpänä rajoittavana tekijänä on sateen aiheuttama vaimennus, joka kasvaa etäisyyden ja taajuuden kasvaessa. Esimerkiksi 59 GHz taajuudella maksimietäisyys on vain 500 metriä. Pidempiä yhteyksiä voidaan muodostaa kytkemällä radiolinkkijänteitä peräkkäin. Tyypillisen mikroaaltoradiolinkin lähetysteho on 100 mW (+20 dBm) suuruusluokkaa. Antennin vahvistus on 30-45 dBi. Vastaanottoteho on esimerkiksi -40 dBm, vastaanottimen katkosraja on -80 dBm. Häipymisvara on siten esimerkiksi 40 dB, jolloin sateen aiheuttaman katkoksen pituus jää taajuudesta riippuen tyypillisesti alle minuuttiin pahimpanakaan kuukautena vuodessa. Suomessa on mikroaaltoradiolinkkejä käytössä muun muassa 7, 13, 15, 18, 23, 32 ja 38 GHz taajuusalueilla. Tyypillinen sovellus on matkapuhelintukiaseman ja runkoverkon välinen yhteys. Linkin kapasiteetti oli aiemmin GSM-verkossa esimerkiksi 8 Mbit/s, 3G-tukiasemayhteyksillä 40-400 Mbit/s ja 4G/5G-verkoissa 1-2 Gbit/s. Suomen ensimmäisen puhelinliikenteen radiolinkkiyhteyden rakensi Oulun Puhelin Osakeyhtiö Oulun ja Utajärven välille. Noin 60 kilometrin pituinen viisikanavainen linkkiyhteys valmistui joulukuussa 1954 ja otettiin käyttöön tammikuun alussa 1955. == Lähteet == == Aiheesta muualla == Viestintävirasto - Radiolinkit Luokka:Tietoliikenne
Pessimismi

Pessimismi tarkoittaa huonojen puolien näkemistä kaikessa tai oletusta, että asiat pahenevat, epäilevää suhtautumista tulevaisuuteen. Pessimismi on elämänkatsomuksena synkkä ja tarkoittaa taipumusta nähdä asiat yksinomaan synkässä valossa. Filosofiassa pessimismi on näkemys, jonka mukaan maailma on paha ja elämä arvoton.Rantala 1993, s. 683 Käsite pessimismi on lähtöisin latinan sanasta pessimus, “pahin”. Pessimismi on optimismin antiteesi. Optimisti suhtautuu tulevaisuuteen toiveikkaasti, kun taas pessimistin odotukset ovat lohduttomia. Pessimismi tarkoittaa toivotonta asennetta suhteessa elämään ja olemassaoloon, ja siihen liittyy näkemys siitä, että tuska ja pahuus vallitsevat maailmassa. Maija-Riitta Ollilan mukaan pahimman varalle varautuminen tekee pessimistinä olemisesta voimavaroja kuluttavamman kuin optimismista. == Pessimismi uskonnoissa ja filosofiassa == Filosofiassa ja uskonnoissa on esiintynyt useita pessimistisiä näkemyksiä. Pythagoralaisuudessa lihallinen olemassaolo nähdään pelkkänä epäpuhtaan sielun katumusharjoituksena, josta se voi lopullisesti vapautua joko seremoniallisen puhdistautumisen tai filosofisen mietiskelyn kautta. Samantyyppinen pessimistissävytteinen suhtautuminen fyysiseen olemassaoloon on ominaista myös platonismille, jonka mukaan kaikki tämän maailman asiat ja olennot ovat vain heikko aavistus niiden ideaaleista esikuvista. Myös idän uskonnoissa on samantyyppisiä näkemyksiä. Buddhalaisuudessa ajatellaan, että ihmisen pyrkimykset ja halut johtavat vain tuskaan ja pahuuteen. Korkein päämäärä ja täyttymys on nirvana, joka merkitsee yksilön kaikkien pyrkimysten ja olemassaolon lakkaamista. Hindulaisuuden pääsuuntausten mukaan maailma taas on paitsi tuskaa ja pahuutta täynnä, myös vain pelkkä harhakuva. Kristillisyyden ytimeen kuuluu ajatus siitä, että maailma, jossa elämme, on langennut. Siellä ihmisen järki ja tahto ovat rappeutuneet, ja lopullinen pelastus ja puhdistautuminen voidaan saavuttaa vasta tuonpuoleisessa. Filosofiassa pessimismi oli vahva virtaus 1800-luvulla, ja se ilmeni muun muassa Arthur Schopenhauerin ja Karl Robert Eduard von Hartmannin ajattelussa. Martin Heidegger kehitti 1900-luvulla pessimistissävytteisen eksistentialistisen filosofian. Heideggeria askarruttivat kuolema, tyhjyys ja ahdistus, ja hän katsoi, että ihmisen vapauden korkein aste oli kuolevaisuuden hyväksyminen. == Katso myös == * Skeptismi == Lähteet == * Rantala, Risto (toim.): Perustieto. Akateemisen tietosanakirja. Otava 1993. ISBN 951-1-12579-6 === Viitteet === == Aiheesta muualla == Luokka:Tietoteoria Luokka:Seulonnan keskeiset artikkelit
John Waters

thumb|John Waters vuonna 2007 Cannesin elokuvajuhlilla. John Samuel Waters, Jr. (s. 22. huhtikuuta 1946, Baltimore, Maryland) on yhdysvaltalainen elokuvaohjaaja, joka tunnetaan parhaiten elokuvistaan Pink Flamingos (1972), Cry-Baby (1990) ja Dirty Shame (2004). Waters on tunnettu Baltimoren pahana poikana; kirjailija William S. Burroughs nimitti häntä "roskan paaviksi" (). == Watersin elokuvaura == John Waters aloitti elokuvanteon 1960-luvun lopulla kirjavan ystäväpiirinsä ympäröimänä. Waters kertoo saaneensa innoitusta yhtä lailla korkeakulttuurista kuin populaarikulttuurista ja eksploitaatioelokuvista. Hänen ihanteisiinsa kuuluvat Rainer Werner Fassbinder, Herschell Gordon Lewis, Federico Fellini, Walt Disney, Russ Meyer ja Ingmar Bergman. Watersin elokuvien tunnistettavin piirre on epäsovinnainen huumorintaju, jossa tabuja rikotaan suruitta ja pilaillaan sovinnaisten normien ja hyvän maun kustannuksella. Hänen varhaiskauden elokuvissaan ihmiset esimerkiksi syövät koiran ulosteita, syntymäpäivillä esiintyy laulava peräaukko, transvestiitteja ja muita kulttuurin hämärästä marginaalista ponnistavia kummallisuuksia, joita esitellään varsin laveasti. Watersin myöhemmissä töissä on itseisarvoinen šokeeraaminen jäänyt vähemmälle, ja ne keskittyvät enemmän leikittelemään vaikkapa nostalgisen 1950-luvun rock 'n' roll -nuorisoelokuvan tyylilajeilla (Cry Baby) tai puolustamaan independent- elokuvia, kuten elokuvassa Cecil B. Demented (2000). Waters on myös kirjoittanut kirjoja, joista tunnetuin on varmasti hänen varhaiskauden elokuviensa tekemisestä kertova Shokkiarvo: hyvällä maulla tehty kirja huonosta mausta (suom. 1989). == Filmografia == * Hag in a Black Leather Jacket (1964) * Roman Candles (1966) * Eat your Makeup (1968) * Mondo Trasho (1969) * Multiple Maniacs (1970) * Pink Flamingos (1972) * Female Trouble (1974) * Desperate living (1977) * Hullu haiseva maailma (Polyester, 1981) * Hairspray (1988) * Cry-Baby – Itkupilli (Cry–Baby, 1990) * Serial Mom (1994) * Pecker (1998) * Cecil B. Demented (2000) * A Dirty Shame (2004) * Kiddie Flamingos (2015) ==Lähteet== == Aiheesta muualla == Luokka:Yhdysvaltalaiset elokuvaohjaajat Luokka:Vuonna 1946 syntyneet Luokka:Elävät henkilöt
Xochicalco

Xochicalco on muinainen rauniokaupunki Meksikossa, läntisessä Morelosin osavaltiossa 38 km lounaaseen Cuernavacasta nykyisestä Méxicosta etelään. Siellä olevassa taiteessa on mayojen ja Teotihuacánin vaikutteita. Xochicalcon mahti oli huipussaan noin 750–900 Teotihuacánin luhistuttua ja ennen tolteekkien nousua, aikana jolloin monet paikalliset keskukset kukoistivat Meksikon keskiylängöllä. Xochicalco sattoi klassisen kauden lopuilla kilpailla Teotihuacánin kanssa. Uskotaan Xochicalcon vaikuttaneen tolteekkien valtakunnan syntyyn. Xochicalco nousi suureksi paikalliseksi mahdiksi sen jälkeen kun suuren valtakunnan keskus Teotihuacán luhistui noin 650 jaa. Historiallisesti paikkaa pidetään myöhäisklassisena. Myöhäisklassiselle ajalle oli tyypillistä uusien kansallisuuksien saapuminen ja paikalliskulttuurien kehittyminen. On epäilty Xochicalcon ja Teotihuacánin kukoistaneen vähän aikaa rinnakkain ja Xochicalcon kukistaneen Teotihuacánin. Mahdollisesti misteekit valtasivat jossain vaiheessa Xochicalcon ja Cholulan. Xochicalco merkitsee nahuatlin kielessä Kukkatalon paikkaa eli uhripaikkaa. Paikka on asuttu jo 200 eaa. Nopea kaupungin kasvu tapahtui 600-750 jaa. Muita saman ajan Xochicalcon kanssa kilpeilevia keskuksia olivat Teotenango Tolucan laaksossa ja Cacaxtla Tlaxcalan osavaltion lounaisosassa ja hieman myöhemmin Tula nykyisen Hidalgon osavaltion eteläosassa. Ehkä Caxatlasta on tullut alueen mayavaikutteet. Kaupungissa asui noin 15 000-30 000 asukasta ja sen ala oli useita neliökilometrejä. Kaupunki oli mäellä ja sitä ympäröivät suurelta osin muurit ja penkereet samoin kuin Caxcatlaa. Tämä kertoo kaupungin sotaisesta historiasta. Xochicalcon kirjoituksessa on yhtäläisyyksiä nahuatlin ja misteekin kanssa. Xochicalco mainitaan paikaksi, missä Ce Acatl Topiltzin Quezalcoatl, tuleva tolteekkikuningas, vietti lapsuutensa ehkä 800-luvulla. Saattaa ollakin, että Tulan alulla on jotain tekemistä Xochicalcon kanssa. Noin vuonna 900 Xochicalco paloi laajalti ja monista merkeistä päätellen se hylättiin nopeasti. Kaupunki tyhjeni asukkaista, joko väestö pakeni tai pakkosiirrettiin pois. Pieni jäännösväestö jäi kukkulan alarinteille. Noin 1200 jaa. paikalle saapui nahuatlia puhuvia tlahuica-ihmisä, jotka ovat nykyisten Morelosin osavaltion alkuperäisvaltion esi-isiä. ==Katso myös== *Mesoamerikan intiaanikulttuurit *Teotihuacán *Tolteekit == Lähteet == == Aiheesta muualla == Luokka:Arkeologiset kohteet Meksikossa Luokka:Unescon maailmanperintökohteet Meksikossa
Kenneth Anger

Kenneth Anger (3. helmikuuta 1927 – 11. toukokuuta 2023) oli yhdysvaltalainen elokuvaohjaaja, jonka työt ovat ohjaajan oman määritelmän mukaan elokuvan muodossa olevia maagisia rituaaleja. Hänen tuotantonsa tärkein kausi keskittyy aikavälille 1947–1972. Angerin elokuvien keskeisiä elementtejä ovat unenomaisuus, toisto ja rituaalinomainen hypnoottinen rytmi. Hän on myös ensimmäisiä elokuvaohjaajia, joka on käsitellyt homoseksuaalisuutta, kuten esikoiselokuvassaan Fireworks (1947). Angerin elokuvien vaikutus näkyy (ja kuuluu) muun muassa Martin Scorsesen ja David Lynchin elokuvissa sekä musiikkivideoissa. Angerin elämään on liittynyt useita kuuluisia näyttelijöitä, rock-muusikoita ja 1960-luvun julkkiksia, jotka usein myös päätyivät hänen teoksiinsa esiintymään. Näiden joukossa olivat muun muassa Mick Jagger, elokuvaohjaaja Donald Cammell sekä Charles Mansonin ”perheessä” liikkunut Bobby Beausoleil, joka teki vankilassa ollessaan musiikin Angerin elokuvaan Lucifer Rising (1972) . Anger tunnetaan myös Hollywood Babylon -juorukirjojen kirjoittajana. Kenneth Anger teki elämänsä jälkipuoliskolla hyvin vähän elokuvia mutta keskittyi vanhojen elokuviensa arkistointiin ja vierailemaan niiden näytöksissä ympäri maailmaa. Anger kävi myös Suomessa vuonna 1998 Tampereen kansainvälisillä lyhytelokuvafestivaaleilla esittelemässä töitään. == Filmografia == * Fireworks (1947) * Puce Moment (1949) * Rabbit’s Moon (1950) * Eaux d’artifice (1953) * Inauguration of the Pleasure Dome (1954) * Scorpio Rising (1964) * Kustom Kar Kommandos (1965) * Invocation of My Demon Brother (1969) * Lucifer Rising (1972) * Don’t Smoke That Cigarette (2000) * The Man We Want to Hang (2002) == Lähteet == == Aiheesta muualla == == Kirjallisuutta == * Tammi, Eero: ”Ajolähtö – Kenneth Angerin Scorpio Rising”, Filmihullu 1/2010. * Waarala, Hannu: ”Kenneth Anger – spektaakkeli ja torjutun paluun riemuvoitto”, Filmihullu 1/2010. Luokka:Yhdysvaltalaiset elokuvaohjaajat Luokka:Amerikanenglantilaiset Luokka:Uuspakanat Luokka:Vuonna 1927 syntyneet Luokka:Vuonna 2023 kuolleet
Huasteekit

Huasteekit tai huaxteekit on mayoihin kuuluva intiaanikansa Meksikossa. Huasteekit kutsuvat itseään nimellä teenek. Heidän asuinalueensa on Hidalgossa, Veracruzissa, San Luis Potosíssa ja Tamaulipasissa Panucojoen varrelle, ja Meksikonlahden rannalla. Nykyään huasteekkeja on noin 66 000\. Huasteekkien esikolumbiaaniset keskukset olivat mahtavimmillaan Mesoamerikan klassisella kaudella 300–900, mutta supistuivat 900–1500 monilla eri alueilla. Monet tutkijat katsovat huasteekkien sivilisoituneen vasta myöhäisklassisella ajalla. Eniten kulttuuria kansa tuotti myöhäisklassisella kaudella Teotihuacánin romahdettua, ja ajalla, jolloin tolteekit eivät olleet vielä nousseet. Asteekit löivät huasteekit 1450. Espanjalaisten saapumisen aikoihin huasteekkeja oli ehkä 500 000\. Huasteekkien katsotaan vaeltaneen ns. Aridoamerikasta eli Pohjois-Amerikan aavikkoalueilta. ==Katso myös== *Mesoamerikan intiaanikulttuurit == Lähteet == Luokka:Meksikon alkuperäiskansat
Cuicuilco

Cuicuilco on muinaisten intiaanien rakentama asutuskeskus, joka sijaitsee Méxicon kaupungin lähellä Meksikon laaksossa. Se oli Teotihuacánin kilpailija kautensa lopussa. Paikka tunnetaan pyöreästä pyramidista, joka tuhoutui tulivuorenpurkauksessa. == Historia == Cuicuilco liittyy orastavaan sivilisaatiokehitykseen Keski-Amerikassa. Cuicuilco sijoittuu ajallisesti myöhäisesiklassiseen kauteen, jolloin kasteluviljelyyn perustuva maissinviljely räjäytti väkiluvun hurjaan nousuun Meksikon laakson tienoilla. Se mahdollisti voimakkaiden päällikkökuntien ja lopulta valtioiden synnyn, ja suurten rakennelmien rakentamisen. Cuicuilcon lähellä oli törkeä Tolucan sisäänpääsy meksikon laaksoon, ja itse Cuicuilco oli Texcocon rannoilla. Viljelykyliä syntyi seudulle noin 1200 eaa. Noin 1000-800 eaa. tehtiin soikeita, kartiomaisia pyramideja. Noin 800 eaa. keskiesiklassisella kaudella alueelle syntyi kasvavia asutuskeskuksia. Paikalla vallitsi noin 600-200 eaa. oma keramiikkaperinteensä. Cuicuilcoon rakennettiin noin 400 eaa., ehkä jo 800-600 eaa. pyöreä pyramidi. Noin 150-100 eaa. Cuicuilcosta oli tullut mahtava keskus, jossa asui ehkä 20 000 ihmistä. Kaupungin koko oli melkein 4 km2. Cuicuilco taantui noin 100 eaa. – 1 jaa. Kulttuuri palautui kuitenkin noin 1-150 jaa. ja tulenjumalaa palvottiin. Pyramidi peittyi laavan alle läheisen Xitle-tulivuoren purkauksessa ehkä vuosien 100 ja 400 jaa. välillä. Eräiden ajoitusten mukaan Xitle olisi purkautunut välillä 245-315 eaa. Purkaus peitti laavan alle suuren osan kaupungista. Jähmettynyt laava peittää alueella nykyään 80 km2. Tämänkin jälkeen kaupungissa asuttiin, ja se luultavasti kilpaili jonkin aikaa Teotihuacánin kanssa ylivallasta Meksikon laakson seuduilla. Paikka hylättiin muutamaa sataa vuotta myöhemmin tapahtuneen toisen tulivuorenpurkauksen jälkeen. Painopiste siirtyi nyt Tolucaan ja Teotihuacaniin. Kyläasutusta alueella oli Teotihuacánin Tlamimilolpa and Xolalpan-kausilla noin 200-650 jaa. Seudulla oli myös Tula Chico/Coyotlatelco- esineistöä. Seudulla näkyy myös Cerro de la Estrella ja Azcapotzalco. Jonkin verran seudulla on myös Tulan valtakauden esineistöä ajalta 950-1150 jaa. Cuicuilcon talous perustui kauppaan ja maatalouteen. == Cuicuilcon pyöreä pyramidi == Pyramidi on muodoltaan katkaistu kartio. Sen keskusta on kiveä, pintakerros auringossa kuivattua tiiltä. Pyramidi on 23 m korkea ja 118 m halkaisijaltaan. Paikoin jopa kymmenen metriä paksu laava- ja tuhkakerros on haitannut sen tutkimista. Cuicuilcon pohjakaavaltaan pyöreässä pyramidissa on kolme viistoa kerrosta. Pyramidin huipulle päästään tyypillistä ramppi- porrasysteemiä pitkin. Varhaisimmat pyramidit olivat pyöreitä, sillä ne kehittyivät maakummuista. Cuicuilcossa oli monia porraspyramideja, joista useimmat ovaalimaisia. == Katso myös == *Mesoamerikan intiaanikulttuurit == Lähteet == ==Aiheesta muualla== Luokka:Mesoamerikka Luokka:México Luokka:Arkeologiset kohteet Meksikossa
Khilon

Khilon (, n. 500 eaa.) oli yksi Kreikan seitsemästä viisasta. Hän oli kotoisin Spartasta eli Lakedaimonista. Hän toimi kaupungissa eforina eli ylimpänä hallintomiehenä. Khilon opetti, että miehen hyve on ennakoida tulevat tapahtumat sikäli, kun ne voidaan tavoittaa järjellä jo etukäteen. Vanhoilla päivillään hän sanoi, ettei uskonut rikkoneensa lakia kertaakaan elämässään. Legendan mukaan hän kuoli poikansa käsivarsille tämän saatua juuri palkinnon Olympian kisoista. Joitakin hänen sanontojaan ovat: * "Älä puhu pahaa kuolleista." * "Kunnioita pitkää ikää." * "Pidä rangaistusta parempana kuin häpeällistä voittoa; ensin mainittu sattuu vain kerran, mutta jälkimmäinen koko elämän." * "Älä naura toiselle, joka kokee epäonnea." * "Jos olet vahva, ole myös armollinen, niin että naapurisi voivat kunnioittaa sinua pelkäämisen sijasta." * "Opettele hallitsemaan kotiasi hyvin." * "Tukahduta viha." * "Älä tunne vastenmielisyyttä ennustuksia kohtaan." * "Älä halua sellaista, mitä et voi saavuttaa." * "Älä kiirehdi liikaa matkallasi." * "Noudata lakeja." == Lähteet == * == Aiheesta muualla == * Diogenes Laertios: Merkittävien filosofien elämät ja opit: ** Khilonin elämäkerta ** Khilonin elämäkerta Luokka:Antiikin kreikkalaiset valtiomiehet Luokka:Kreikan seitsemän viisasta
Italialainen luonnonfilosofia

Italialaiseksi luonnonfilosofiaksi kutsutaan antiikin kreikan esisokraattisen filosofian haaraa, joka alkaa Pythagoraasta. Pythagoras vaikutti suurimmaksi osaksi Sisiliassa, Italiassa. Pythagoraan koulukunnan opetukset ovat antaneet perustan lukuisille myöhemmille koulukunnille, muun muassa elealaisille, skeptikoille ja epikurolaisille. Toista, Anaksimandroksesta alkavaa esisokraattisen filosofian haaraa kutsutaan joonialaiseksi luonnonfilosofiaksi, koska Anaksimandroksen opettaja Thales oli kotoisin Joonian Miletoksesta. Jako perustuu Diogenes Laertioksen luokitteluun.Diogenes Laertios: Merkittävien filosofien elämät ja opit I.13-14. == Filosofit == * Pythagoralaiset ** Pythagoras ** Alkmaion Krotonlainen ** Epikharmos ** Hippasos ** Theano ** Filolaos ** Arkhytas ** Eurytos ** Timaios Lokroilainen * Empedokles == Lähteet == Luokka:Esisokraattinen filosofia Luokka:Antiikin filosofian koulukunnat
Apenniinien niemimaa

Apenniinien niemimaa () eli Italian niemimaa () on Välimeren pohjoisrannalla, Alppien eteläpuolella sijaitseva niemimaa. Se on noin tuhat kilometriä pitkä, saappaan muotoinen niemi. Niemimaa on saanut nimensä Apenniinien vuoristosta, joka muodostaa niemimaan sisämaan. Niemimaata reunustavat Ligurianmeri ja Tyrrhenanmeri lännessä, Joonianmeri etelässä ja Adrianmeri idässä. Niemimaa kuuluu pääosin Italialle, minkä lisäksi siellä sijaitsee kaksi kääpiövaltiota, San Marino ja Vatikaanivaltio. Luokka:Italian maantiede Luokka:Euroopan niemimaat Luokka:Seulonnan keskeiset artikkelit
Everything

Everything (englantia, ) voi viitata: *Everything, yhdysvaltalainen rockyhtye *Everything Everything, brittiläinen taiderock-yhtye *Everything, The Banglesin vuoden 1988 albumi *Everything, Climie Fisherin vuoden 1988 albumi *Everything, Faye Wongin vuoden 1990 albumi *Everything, Mr. Childrenin vuoden 1992 albumi *Everything, Henry Rollinsin vuoden 1996 albumi *Everything2, tietosanakirja
Sonetti

Sonetti on nelisäkeistöinen runomuoto, joka sisältää 14 säettä. Klassisessa niin sanotussa petrarcalaisessa sonetissa on ensin kaksi nelisäkeistä säkeistöä (oktaavi) ja sitten kaksi kolmisäkeistä säkeistöä (sekstetti). Sisällöllisesti sekstetissä tapahtuu niin sanottu volta eli näkökulman muutos oktaavissa esiteltyyn tilanteeseen. Perinteisen sonetin riimikaava on ABBA ABBA CDC CDCEncyclopaedia Britannica. Tavallisesti sonetti seuraa runomitaltaan jambista pentametriä. Sonetti oli suosittu muoto renessanssin aikana. Sana sonetti tulee italian sanasta sonetto, joka tarkoittaa pientä laulua. 1200-lukuun mennessä sana oli vakiintunut merkitsemään nelitoistarivistä, tarkkaa rakennetta noudattavaa runomittaa. Sonetin rakenne on kuitenkin muuttunut sen historian aikana. Englantilainen sonetti tuli tunnetuksi Sir Philip Sidneyn ja sitten William Shakespearen kautta 1500-luvulla. Shakespearelainen sonetti muunsi italialaisen Francesco Petrarcan mukaan nimettyä petrarcalaista rakennetta seuraavaan asuun: ABAB CDCD EFEF GGThe sonnet, poetic form . 1800-luvulla sonetteja ovat kirjoittaneet muun muassa ranskalaiset romantikot ja symbolistit kuten Charles Baudelaire, Arthur Rimbaud ja Stéphane Mallarmé. He muunsivat sonetin riimikaavaa vapaampaan suuntaan. == Lähteet == == Aiheesta muualla == == Kirjallisuutta == * * Luokka:Kirjallisuuden käsitteet Luokka:Runous
Formikaatio

Formikaatio (latinan sanasta formica ’muurahainen’) on tuntemus, jossa tuntuu siltä kuin hyönteinen (kuten muurahainen) kävelisi iholla tai sen alla. Tunnetaan myös nimillä akarofobia ja parasitofobia. Tuntemuksen saattaa aiheuttaa joidenkin huumausaineiden kuten kokaiinin tai amfetamiinin käyttö tai delirium tremens (juoppohulluus). Se saattaa aiheuttaa potilaalle pelkotiloja, paniikkia ja tarvetta raapia ihoa. Se saattaa myös johtua MS- taudista, depressiosta, skitsofreniasta ja kaksisuuntaisesta mielialahäiriöstä, sekä joskus myös dementia saattaa aiheuttaa sitä. Itsehoitona on käytetty alkoholipitoista desinfektiohuuhdetta. Sen sisältämä alkoholi haihtuu pois 20–30 sekunnissa ja kutina helpottuu kun iho viilenee. Huuhteessa oleva glyseroli jää ihoon ja se sitoo itseensä vettä, ja mahdollisesta ihon kuivuudesta aiheutuva kutina vähenee. Liiallisen raapimisen takia iho voi tulehtua ja se saattaa johtaa jopa amputaatioon. == Lähteet == Luokka:Oireet Luokka:Päihderiippuvuus Luokka:Alkoholismi
Eesti Luterlik Rahuühendus

Eesti Luterlik Rahuühendus on Virossa toimivien vanhoillislestadiolaisten yhdistyksen nimi. Vuonna 1996 perustetun yhdistyksen kotipaikka on Tartto. Seuratoimintaa on myös Tallinnassa ja toisinaan muillakin paikkakunnilla. Virossa järjestetään kesäkuukausia lukuun ottamatta seuroja yhtenä viikonloppuna kuukaudessa yleensä niin, että perjantaina ja lauantaina pidetään seurat Tartossa ja sunnuntaina Tallinnassa. Seurapuhujat ovat Suomesta tulleita lähetyspuhujia. Puheet tulkataan viroksi. Seurapaikkoina ovat kirkot ja paikallisten vanhoillislestadiolaisten kodit. == Katso myös == *Laestadian Lutheran Church *Suomen Rauhanyhdistysten Keskusyhdistys *Sveriges Fridsföreningarnas Centralorganisation Luokka:Protestanttiset järjestöt Luokka:Virolaiset järjestöt Luokka:Vanhoillislestadiolaisuus Luokka:Kristinusko Virossa
Gandhi

Gandhi voi tarkoittaa seuraavia: == Henkilöitä == *Anand Gandhi (s. 1980), intialainen elokuvaohjaaja- ja tuottaja *Ela Gandhi (s. 1940), eteläafrikkalainen rauhanaktivisti ja poliitikko, Mahatma Gandhin pojantytär *Gopalkrishna Gandhi (s. 1945), intialainen diplomaatti ja poliitikko, Mahatma Gandhin pojanpoika *Indira Gandhi (1917–1984), Intian pääministeri 1966–1977 ja 1980–1984 *Kasturba Gandhi (1869–1944), intialainen kansalaisoikeus- ja itsenäisyysaktivisti, Mahatma Gandhin puoliso *Mahatma Gandhi, Mohandas Gandhi (1869–1948), Intian itsenäisyysliikkeen johtaja, väkivallattoman vastarinnan (satyagraha) kehittäjä *Maneka Gandhi (s. 1956), intialainen poliitikko, Sanjay Gandhin puoliso *Priyanka Gandhi (s. 1972), intialainen poliitikko, Sonia ja Rajiv Gandhin tytär *Rahul Gandhi (s. 1970), intialainen poliitikko, Sonia ja Rajiv Gandhin poika *Rajiv Gandhi (1944–1991), Intian pääministeri 1984–1989 *Rajmohan Gandhi (s. 1935), intialainen historioitsija, professori ja poliitikko, Mahatma Gandhin pojanpoika *Ramchandra Gandhi (1937–2007), intialainen filosofi ja kirjailija *Sanjay Gandhi (1946–1980), intialainen poliitikko, Indira Gandhin poika *Sonia Gandhi (s. 1946), intialainen poliitikko, Rajiv Gandhin leski *Varun Gandhi (s. 1980), intialainen poliitikko, Sanjay Gandhin poika *Vikram Gandhi (s. 1978), intialais- yhdysvaltalainen dokumenttiohjaaja == Muita merkityksiä == *Gandhi, elokuva, joka kertoo Mahatma Gandhista.
Newfoundland

Newfoundland () on suuri saari Kanadan koillisrannikolla. Newfoundlandin erottaa Labradorin niemimaasta Belle Islen salmi ja Cape Bretonin saaresta Cabotin salmi. Se on maailman 16. suurin saari ja sen pinta-ala on 108 860 km². Newfoundland on Newfoundland ja Labradorin provinssin tiheimmin asuttu alue. Provinssin pääkaupunki St. John’s sijaitsee saaren kaakkoiskärjessä. Newfoundlandissä asuu noin 500 000 ihmistä. == Historia == Newfoundlandin löysi ja nimesi Englannin lipun alla purjehtinut Giovanni Caboto (John Cabot) vuonna 1497. Saarelta on löytynyt myös 500 vuotta varhaisempia viikinkien asutuksen jäännöksiä. Newfoundland on luultavasti islantilaisessa saagassa mainittu Vinland. Historian kuuluisin merionnettomuus sattui RMS Titanicille 560 kilometrin päässä Newfoundlandin rannikolta vuonna 1912. Newfoundlandista tuli osa Kanadaa vasta vuonna 1949, sitä ennen se kuului Brittiläiseen imperiumiin itsehallintoalueena, Newfoundlandin dominiona. Tiedosto:Cooks Karte von Neufundland.jpg|James Cookin ja Michael Lanen Newfoundlandin kartta vuodelta 1775. Tiedosto:Carlb-fogo-newfoundland-fishery-2002.jpg|Kalastajakylä Newfoundlandissa. Tiedosto:StJohns Newfoundland ViewfromSIgnalHill2.jpg|St. John’s == Lähteet == Luokka:Kanadan saaret * Luokka:Seulonnan keskeiset artikkelit
Sontiainen (järvi)

Sontiainen on pieni, pitkulainen järvi Karkkilan länsiosassa, pinta-alaltaan 3,11 hehtaaria. Rantaviivan pituus on 0,79 km,Sontiainen, Järviwiki viitattu 4.7.2015 ja se on noin 100 metriä leveä ja 360 metriä pitkä. Sen päävesistö on Karjaanjoki. Järvessä on mutapohja, ja järvi on melko matala, minkä takia veden lämpö voi kesäpäivisin olla jopa 25 °C, ja siksi järvi onkin kesäisin suosittu uimapaikka. == Eläimistö == Sontiaisen ympäristössä elää lukuisia eri lintulajeja. Havaittuja lintulajeja ovat: *palokärki *käki *harmaasieppo *talitiainen *telkkä *rantasipi *korppi *laulujoutsen *sorsia *eri haukkoja *eri tiaisia *eri rastaita Muita eläimiä alueella ovat vaskitsa ja toistaiseksi tunnistamaton lepakkolaji. == Lähteet == Luokka:Karjaanjoen vesistö Luokka:Karkkilan järvet
Raamatun kaanon

Raamatun kaanon tarkoittaa juutalaisuudessa ja kristinuskossa Raamattuun hyväksyttyjen, ohjeellisiksi ja sitoviksi ymmärrettyjen kirjojen kokoelmaa eli kaanonia. == Uuden testamentin kaanon == Alkukirkko nimitti kaanoniksi niitä kirjoituksia, joiden auktoriteetti ja pyhyys tunnustettiin. Nämä kirjat hyväksyttiin osaksi (kristillistä) Raamattua. Varhaisin tunnettu luettelo Uuden testamentin kirjoista eli varhaisin Uuden testamentin kirjojen kaanon on ns. Muratorin kaanon noin vuodelta 170. Uuden testamentin kaanonin, sellaisena kuin se nykyisin tunnetaan, luetteli ensimmäisenä Aleksandrian piispa Pyhä Athanasios kirkolleen osoitetussa kirjeessä vuonna 367. Kaanonia hyväksyttäessä jäi ulkopuolelle suuri määrä evankeliumikirjoituksia, kuten esimerkiksi Tuomaan evankeliumi, ja muita varhaiskristillisiä kirjoituksia. Näitä kirjoituksia alettiin nimittää apokryfisiksi kirjoituksiksi. Katolinen ja ortodoksinen kulttuuri nimittää joitakin kirjoja deuterokanonisiksi (esikanonisiksi) erotukseksi apokryfisistä kirjoista. Protestanttisessa perinteessä — siis myös luterilaisessa perinteessä — nämä kirjat luokitellaan apokryfisiksi. == Suomen ortodoksinen kirkko == Erityisesti Suomen ortodoksinen kirkko käyttää sanaa 'kanoni' yleisemmässä merkityksessä viittaamaan kirkollisen lain järjestykseen, etiikkaan ja tapoihin liittyviin sääntöihin, jotka ovat muotoutuneet lähinnä yleisten ja paikallisten kirkolliskokousten päätöksinä tai kirkkoisien ohjeina. Kanoniksi kutsutaan myös erästä ortodoksisen hymnologian muotoa. Näistä eräs eniten käytettyjä on Suuren Paaston ensimmäisellä ja viidennellä toimitettava Pyhän Andreas Kreetalaisen katumuskanoni. == Katso myös == * Kanonisointi * Luettelo Raamatun kirjoista * Raamatun tulkinta == Lähteet == * Kanon The New Testament Greek Lexicon, Crosswalk.Com * Eksegetiikka, Helsingin yliopiston teologinen tiedekunta
CatCat

CatCat on suomalainen naisduo, jonka muodostavat sisarukset Katja (s. 1972) ja Virpi Kätkä (s. 1969). Duon ensimmäinen studioalbumi julkaistiin vuonna 1992. CatCat edusti Suomea Eurovision laulukilpailussa vuonna 1994 kappaleella "Bye Bye Baby", joka sijoittui sijalle 22. Duo jatkoi esiintymisiään 2000-luvulla, kun 1990-luvun musiikki tuli muotiin. Yhtyeen nimi CatCat on englannin kielen kirjoitusasun mukainen muunnos laulajien sukunimen monikosta Kätkät. == Albumit == * CatCat (Finnlevy, 1992) * Bye Bye Baby (Snap, 1994) * Kynttilöiden syttyessä (Snap, 1994) (uusintajulkaisu 2000-luvulla) * Enkeli (Snap, 1995) * Yö ja päivä (Online Records, 2001) * Parhaat (Poptori, 2002, kokoelma) * Hitit (Poptori, 2004, kokoelma) * CatCat 20 vuotta – Juhlalevy (Poptori, 2012, kokoelma) * Kukat kauniit (Poptori, 2015 albumi) * CatCat 25v (Poptori, 2017 albumi) * Hittikimara (Poptori, 2019, kokoelma) Tanssijoina esiintyivät James Black ja Charles E.Salter == Lähteet == == Aiheesta muualla == * CatCat: Bye Bye Baby Suomen karsintaesitys (Ylen Elävä arkisto) * Luokka:Seulonnan keskeiset artikkelit
Cannaen taistelu

Cannaen taistelu oli tärkeä taistelu toisen puunilaissodan aikana. Taistelussa, joka käytiin 2. elokuuta 216 eaa., karthagolaisen kenraalin Hannibalin armeija saartoi ja murskasi täydellisesti roomalaisten paljon suuremman armeijan, jota johtivat konsulit Lucius Aemilius Paullus ja Gaius Terentius Varro. == Taustaa == Hannibal halusi kostaa ensimmäisessä puunilaissodassa (264–241 eaa.) Karthagon kärsimän tappion, joten hän kokosi Hispaniassa armeijan ja marssitti sen Alppien yli Italiaan. Hannibal toivoi, että Italian kansat nousisivat kapinaan Roomaa vastaan ja liittyisivät Hannibalin armeijaan. Toive oli realistinen, sillä Italian kansat oli kukistettu, ja monet kaupungit olivat ärtyneitä jouduttuaan Rooman valtaan. Pohjois-Italian gallit olivat sekä valloittamattomia että vihamielisiä. == Taistelu == Taistelun alussa Hannibalin kuuluisa raskas ratsuväki teki rynnäkön Paulluksen johtamaa Rooman jalkaväkeä vastaan, jolloin Paullus hylkäsi lyödyt joukkonsa ja liittyi pääjoukkoon, joka rynnisti päin karthagolaisten päälinjaa vastaan antaen hitaasti periksi. Kreikkalainen historioitsija Polybios kertoo näin: Samaan aikaan Varro johdatti ratsuväkensä Maharbalin numidialaisia vastaan, mutta se elpyi pian heikon roomalaisen ratsuväen takaa-ajosta ja hyökkäsi rintamalinjan takaa Varron ratsuväen kimppuun, jolloin Rooman ratsuväki joutui hyökkäyksen kohteeksi kahdelta puolelta. Roomalaiset ratsumiehet pakenivat jättäen Rooman jalkaväen taakse tuhansia karthagolaisia ratsumiehiä kenenkään vartioimatta. Hannibalin komentama karthagolainen jalkaväki oli samaan aikaan pettämässä, jolloin taistelulinja taipui U-kirjaimen muotoiseksi. Gallit ja espanjalaiset vetivät viimeisiä henkäyksiään, kun voimakas libyalainen jalkaväki iski molemmilta puolilta roomalaisten kimppuun. Samalla hetkellä karthagolaisten ratsuväki hyökkäsi Rooman taistelulinjaan takaapäin. Roomalaiset olivat nyt piiritettyjä joka puolelta yhteen suureen massaan, joka ei pystynyt liikkumaan normaalisti. Kokeneet roomalaiset sotilaat olisivat ehkä murtautuneet ulos motista, mutta suurin osa sotilaista oli uusia alokkaita. Taistelun jälkeen Cannaen tasangolla lojui 60 000 kuollutta roomalaista heidän joukossaan Aemilius Paullus, karthagolaisten tappioiden ollessa noin 6 000–8 000 miestä. == Lopputulos == Taistelun jälkeen suurin osa Etelä-Italian kaupungeista siirtyi Karthagon puolelle. Rooma ei kuitenkaan kukistunut vieläkään. == Lähteet == * Luokka:200-luku eaa. Luokka:Karthago Luokka:Rooman taistelut
Spinefarm Records

Spinefarm Records on Universal Musicin omistama suomalainen metallimusiikkiin keskittynyt levymerkki ja aiemmin itsenäinen levy-yhtiö. Sen tunnetuimpia artisteja ovat muun muassa Nightwish ja Children of Bodom. Levymerkillä on toimistot Helsingissä, Lontoossa ja New Yorkissa. Spinefarm Recordsin alamerkkejä ovat Spikefarm Records, Ranka Recordings, Odor, Ranch, Freeride ja Hawaii Sounds. == Historiaa == Spinefarm Recordsin perusti Riku Pääkkönen vuonna 1990. Pääkkönen pyöritti alun perin levyjen jakelijana toiminutta postimyyntiyritystä, kunnes aloitti oman julkaisutoiminnan. Spinefarm Recordsin ensimmäinen julkaisu oli Rytmihäiriön Ihmisiä kuolee! -minialbumi. Spinefarm Recordsin taustayhtiön Spin-Farm Oy:n osake-enemmistö myytiin kansainväliselle Universal Musicille keväällä 2002. Universal Music osti yhtiön kokonaan vuonna 2005, ja se sulautettiin Universal Music Oy:hyn vuoden 2014 lopussa. Pääkkönen jätti Spinefarm Recordsin tammikuussa 2011. Hän on sittemmin jatkanut levy-yhtiötoimintaa Ranka Kustannuksen kanssa, joka toimi alun perin Spinefarm Recordsin kustantamona. Spinefarm Recordsia ovat hänen jälkeensä johtaneet label manager Teemu Suominen ja Universal Musicin Jarkko Nordlund. Vuonna 2013 levymerkin Britannian- ja Yhdysvaltain-toimintojen johtoon palkattiin aiemmin Roadrunner Recordsia johtanut Jonas Nachsin. == Yhtyeet == * Agonizer * Ajattara * Amaranthe * Amoral * April * Arise * Artificial Heart *Awake Again * Babylon Whores * Barathrum * Beherit * The Black League * Blake * Branded Women * Brother Firetribe * Carnalation * CB Murdoc * Celesty * Charon * Children of Bodom * Collarbone * Crazy World * Cynicon * Deals Death * Deathlike Silence * DragonForce * Dreamtale * Electric Wizard *Ember Falls * End of You * Enochian Crescent * Ensiferum * Entwine * Eternal Tears of Sorrow * Finntroll * Five Fifteen * Five Finger Death Punch (vain Eurooppa) * For My Pain... * Heaven 'n' Hell * Hellyeah * Hevein * Kiuas * Kyyria * Leverage * Lullacry * The Machete * Machinae Supremacy * Malpractice * Malummeh * Mannhai * Metsatöll * MyGrain * Moonsorrow * Murena * Nightwish * One Morning Left * Pain Confessor * Peer Günt * Profane Omen * Reverend Bizarre * Rotten Sound * Saattue * Santa Cruz * Sleep Token * ShamRain * Shape of Despair * Sólstafir * Sonata Arctica * Steve ’n’ Seagulls * Swallow the Sun * Thy Serpent * To Separate the Flesh from the Bones * To/Die/For * Twilightning * Twilight Guardians * Venom * Viikate * Warmen * The Wicked * Xysma * Jesper Bonn == Lähteet == == Aiheesta muualla == * Spinefarm Recordsin sivusto Luokka:Suomalaiset metallimusiikin levy-yhtiöt Luokka:Suomalaiset musiikkikustantamot Luokka:Universal Music Group Luokka:Seulonnan keskeiset artikkelit
Rajakylä (Vantaa)

Rajakylä () on tiivis pientaloista koostuva Vantaan Hakunilan suuralueen kaupunginosa Porvoonväylän ja Helsingin rajan välissä. Se muodostaa Helsingin Vesalan kaupunginosan kanssa yhtenäisen pientaloalueen, jossa molempien kaupunginosien rakennetut tontit ulottuvat rajalle saakka. == Rakentamisen historiaa == Rajakylä on rakennettu pääasiassa 1980-luvulla. Siellä ei juurikaan ole teollisuutta ja työpaikkojen määrä on pieni. Vantaan historiakirjojen mukaan Rajakylän nykyinen suurin tie, johon myös bussiliikenne on painottunut Rajakyläntien lisäksi, on talkoo- ja työttömyystöinä rakennettu Maratontie. Se on aluksi ollut pieni metsäpolku, johon on sittemmin tehty kivipäällyste. Siitä on siis tullut niin sanottu tykkitie. Nykyisin se on asfaltoitu, kaksikaistainen tie. Rajakylässä on runsaasti metsäalueita, joissa on kivipäällysteisiä tykkiteitä ja ensimmäisen maailmansodan aikaisia vallihautoja, joiden rakentaminen aloitettiin vuonna 1914 Pietarin puolustamiseksi. Rajakylässä on myös Pallopuisto-niminen leikkialue, joka on alueen lapsiperheiden aktiivisessa käytössä. Rajakylässä on koulun liepeillä urheilukenttä. == Palvelut == Rajakylän koulussa on 1.−4. luokat. Rajakylän kautta kulkevat bussilinjat Mellunmäen metroasemalle, Tikkurilaan, Länsisalmeen, Sotunkiin ja Myyrmäkeen. Suuri osa rajakyläläisistä käy työssä Helsingissä. == Väestö == Vuoden 2022 lopussa muuta kuin suomea, ruotsia tai saamea äidinkielenään puhuvien osuus oli 17,1 prosenttia. ==Lähteet== == Aiheesta muualla == *
Osteoartroosi

Osteoartroosi eli nivelrustokato on nivelruston sairaus, jossa on useita eri vaiheita. Tautia on vaikea diagnosoida, sillä alkuvaiheet ovat oireettomat. Tämä on kuitenkin suuri kansantaloudellinen riski, sillä yli 60-vuotiaista yli 60 % sairastaa nivelrustokatoa. Aikaisemmin taudin kulun sai määritettyä vain artroskopialla, mutta nykyään magneettikuvaus on osoittautunut parhaaksi ei- invasiiviseksi menetelmäksi. Lääkettä tautiin ei ole, implantteja voidaan laittaa paikkaamaan kuluneita ruston kohtia. Rusto voi myös muodostaa uutta rustoa, ns. syyrustoa, jonka biomekaaniset ominaisuudet ovat huomattavasti huonommat kuin normaalin nivelruston. Luokka:Tuki- ja liikuntaelinten sairaudet